钦定古今图书集成/明伦汇编/闺媛典/第070卷 > 朱氏女
## 钦定古今图书集成/明伦汇编/闺媛典/第070卷 > 朱氏女

按《九江府志》：朱氏女，德化人。许字劳钦亮子，未婚而
劳子没。女年十六，富室争求之。父母将许，女曰：“死生
易节，吾不能安。”蓦奔丧所自缢。闻者伤之，合葬南薰
门外。万历间，请于朝，建坊旌表。

===邹东妻姚氏===按《德安县志》：姚氏，邹东妻。年十八，夫亡，归依母家。会
兵从建昌来，掳去妇女七十馀口，主将恐兵辱之，即
审明发回。氏曰：“闻妇女不出闺门，一出便当死矣。”遂
自缢。